b'\n_START_ARTICLE_\nIvan \xc5\xa0ubic\n_START_SECTION_\n\xc5\xbdivljenje in delo\n_START_PARAGRAPH_\nNjegov o\xc4\x8de je bil Janez \xc5\xa0ubic, bratranca pa \xc5\xa0tefanova sinova Janez in Jurij. Osnovno \xc5\xa1olo je obiskoval v \xc5\xa0kofji Loki, gimnazijo v Ljubljani ter \xc5\xa1tudiral prirodopis in matematiko na Dunaju. Bil je organizator obrtnega \xc5\xa1olstva in ob\xc4\x8dinski svetovalec v Ljubljani, kjer si je pridobil zaslug za gradnjo ljubljanskega vodovoda in elektrarne ter za izsu\xc5\xa1evanje Ljubljanskega barja. Dolga leta je deloval kot konzervator pri Osrednji komisiji za varstvo umetnostnih in zgodovinskih spomenikov. Bil je tudi de\xc5\xbeelni poslanec za \xc5\xa0kofjo Loko in Kranj ter profesor fizike na realki v Ljubljani.'